
EYOKUSHICILELWA KWAMANJE 

Ungakufunda lokhu? 
H__lth inf_r__ti__ is us__ss if y__ c_n’t r__d it 

Sibukeka kanje iseluleko ngempilo yengqondo ezigidini zabantu baseNingizimu Afrika. Asifundeki. Akufinyeleleki kuso. Sinokwenzelela. 
Ezweni elinezilimi ezisemthethweni ezingu 12, ulwazi oluningi ngezempilo lusashicilelwa ngesiNgisi, ulimi abaningi abangalukhulumi kahle noma ngokuzethemba. IBehaviour Change Agency (BCA) ikubone lokhu njengesithiyo esikhulu kwezempilo yomphakathi nenhlalonhle – obekudinga isisombululo esisebenzisekayo nesibandakanya wonke umuntu. 
Igxathu elimqoka elixube izilimi ngempilo yengqondo elethulwe yiBCA ngoMbasa 2025, iBrain Matters, liyinkundla yokuqala eNingizimu Afrika ezibophezele ukufundisa ngempilo yengqondo – futhi lisanda kuhlinzekela ingxubevange yezilimi.  Ngokutholakala manje ngesiZulu, isiBhunu nesiNgisi, lomsebenzi ubumba kabusha indlela abantu baseNingizimu Afrika abafinyelela ngayo futhi abaqonda ngayo ukuphila kahle komqondo. 
IBrain Matters iqukethe ulwazi oluhloliwe, amathuluzi asebenzisekayo namasu ansuku zonke okusiza abantu babhekane nengcindezi, ixhala, ukuhlukumezeka nokuphila nje kahle kwengqondo. 
“UNelson Mandela wathi: ‘Uma ukhuluma nendoda ngolimi eluqondayo, lokho kuya ekhanda layo. Uma ukhuluma nayo ngolimi lwayo, lokho kuya enhliziyweni yayo.’  Kunesayensi yangempela kulawo mazwi,” kusho uJorique Fourie, ongusosayensi kwezobuchopho nohola ucwaningo kulomsebenzi. “Uma sizwa ulimi lwethu lwebele, izizinda zokuzwela ezingqondweni zethu ziqhakaza ngokwehlukile. Ukuxhumana ngokuzwela kungaba ngumehluko phakathi kokuthi umuntu afune usizo noma ahlupheke buthule.  

Umonakalo odaleka ngokuphambana kolimi 
Cishe bangu 8% kuphela abantu baseNingizimu Afrika abakhuluma isiNgisi abasincela ebeleni, kodwa cishe konke ukuxhumana ngezempilo kuthatha sengathi iningi liyasazi. “Ngisho abantu abaphothule uGrade 12 ezempilo ngesiNgisi bangazifunda kuphela ngokukaGrade 7,” kusho uPat Govender, uMqondisi Olawulayo kwaBCA. “Lelo gebe ngokolimi liholela ekuphambaneni ngenkulumo, amahloni nokuphunyuka kwamathuba okungenelela ngokushesha.” 
Kodwa inkinga ingale kokuqonda. Ithinta nendlela izingqondo zethu ezisebenza futhi zilondoloze ngayo ulwazi. 
“Izingqondo zethu zixhunywe ngendlela yokuthi zikwazi ukugcina ulwazi oluqhamuka ngemidwebo eyejwayelekile,” kwengeza uFourie. Uma umuntu efunda amasu okubhekana nezimo ngolimi lwakhe lwebele, leyo migudu inohlonze. Uma uhlaselwa wuvalo ngo 2 entathakusa, udinga lawo mathuluzi akwazi ukuzisebenza wona, kungabi yinto odinga ukuyitolika kuqala.” 

Kuyini ukufundiseka ngempilo yengqondo? 
Ukufundiseka ngempilo yengqondo kusho: 
· Ukuqonda ingqondo yakho
· Ukwazi ukuthi isebenza kanjani nokuthi ithikanyezwa yini. 
· Ukusheshe uqaphele izimpawu 
· Ukubona ingcindezi, ixhala nokuhlukumezeka ngaphambi kokuba kubhebhetheke.  
· Ukuba namathuluzi asebenzisekayo
· Ukukwazi ukubhekana nesimo sobunjalo bomqondo wakho nsuku zonke. 
· Ukukhuluma ulimi lwakho   
· Ukufinyelela kulo lonke lolu lwazi ngendlela ezwakala yejwayelekile, ecacile futhi eyenza umqondo.  

Ungagcini nje ngokubika ngayo. Zizwele wena. 
Ukuqondanisa nokwethulwa kwenkundla yezilimi ezehlukene, iBAC imema izintatheli ukuba zizihlolele mathupha umyalezo kulenkundla.  

